KINNITATUD 
							Toetuse väejuhatuse ülema 15.05.2025  
							käskkirjaga nr 826 

HARJUTUSGRANAAT K417, CN69 JA THG67

1.	Tööpõhimõte ja kasutamine
1.1.	Harjutusgranaatide K417, CN69 ja THG67 (vt foto 1) kasutamine on analoogne ründe– ja kaitsegranaatide kasutamisele. Nimetaud tüüpi granaadid on mõeldud imiteerima lahingumoona.
1.2.	Hoia granaati selliselt käes, et päästehoob oleks surutud sõrmede (vasak käsi) või pöidlaga (parem käsi) vastu granaadikorpust. Vaba käega eemalda päästehoova klamber ja seejärel eemalda kaitsesplint tõmmates kaitsesplindi rõngast. Viska granaat soovitud kohta.   Päästehoova vabanemisel (granaadi viskamisel) vabaneb eelvinnastatud löökur. Löökur lööb vastu süütekapslit. Süütekapsel süütab viitelaengu, mis peale 4-5 sekundilist põlemist initsieerib imitatsioonilaengu.

Savikorpus

Päästehoova 
klamber

Rõngaga 
kaitsesplint

Päästehoob

Foto 1. Harjutusgranaatide K417 ja CN69 ehitus. 
Õppegranaat THG67 samasugune nagu CN69

2.	Kõrvalnähud 
2.1.	Sisse hingamisel võib plahvatuse tagajärjel tekkida tolme ja gaasi, mis omakorda võivad ärritada nina, kõri, ülemisi hingamisteid. 
2.2.	Tolmu ja gaaside segu sattumine seedetrakti ja kopsudesse võib põhjustada uimasust ja kõhuvalu, võib esile kutsuda oksendamist ja kõhulahtisust.

3.	Esmaabi 
3.1.	Sisse hingamisel: Liigu kiiresti värske õhu kätte. Uimasuse mitte vaibumisel pöördu viivitamatult struktuuriüksuse meditsiinitöötaja vastuvõtule. 
3.2.	Tolmu ja gaaside segu sattumisel seedetrakti: Uimasuse ja kõhuvalu mitte vaibumisel pöördu viivitamatult struktuuriüksuse meditsiinitöötaja vastuvõtule. 

4.	Ohutus ja transport  
4.1.	Ohutuse eesmärgil kontrolli päästehoova klambri ja kaitsesplindi olemasolu.
4.2.	Granaati peab käsitsema nagu lahingugranaati.
4.3.	Kui granaadikorpus on kahjustatud või purunenud siis on granaadi kasutamine keelatud.
4.4.	Granaati transporditakse tehase pakendis. Hooletul kätlemisel, transportimisel ja laadimisel võib granaat saada kahjustusi.  Käsitlemisel kantakse isikukaitsevahendeid. Tõrke esinemisel tuleb oodata ohutus kauguses 15 minutit, seejärel märgistatakse tõrke teinud granaadi asukoht ja teavitatakse sellest harjutusvälja ohutuse vanemspetsialisti ja struktuuriüksuse korrapidajat ning antakse teada granaadi asukohast ja enda kontaktandmetest. Ala puhastamisel (granaadi jääkidest) kasutatakse ühekordseid kummikindaid. Jäätmed transpordi harjutusvälja ohutuse vanemspetsialistiga kokkulepitud kogumiskohta või linnakus asuvasse kogumisvahenditesse. 
4.5.	Isesüttimise oht on temperatuuridel üle 150 C. Tekkinud põlengut võib kustutada pulber-, vaht-, süsinikdioksiidi- ja veekustutiga. Veejoa suunata otse granaadile on keelatud. Kanna kaitsevarustust, gaasimaski ja kaitsekindaid. Suurema põlengu korral ala inimestest evakueeritakse.